30.11.2010 Jurnalul Oficial al Uniunii Europene L 313/3 REGULAMENTE REGULAMENTUL (UE) NR. 1103/2010 AL COMISIEI din 29 noiembrie 2010 de stabilire, în conformitate cu Directiva 2006/66/CE a Parlamentului European și a Consiliului, a normelor de etichetare privind capacitatea pentru bateriile și acumulatorii portabili secundari (reîncărcabili) și auto (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2006/66/CE a Parlamentului European şi a Consiliului din 6 septembrie 2006 privind bateriile și acumulatorii și deşeurile de baterii și acumulatori şi de abrogare a Directivei 91/157/CEE ('), în special articolul 21 alineatele (2) şi (7), întrucât: (1) Cantităţile de deşeuri pot fi reduse prin mărirea duratei medii de viaţă a bateriilor secundare (reîncărcabile). Alegerea bateriei potrivite pentru un anumit dispozitiv ar reduce volumul deşeurilor de baterii şi acumulatori. (2) Pentru asigurarea concurenței loiale și a unor valori cali- tative coerente pentru producători, este esențial să se recurgă la metode armonizate, controlabile şi repetabile de furnizare a informațiilor cu privire la indicarea capa- cității pe etichete. (3) Directiva 2006/66/CE solicită ca toate bateriile și acumu- latorii portabili și auto să fie prevăzuți cu o etichetă de indicare a capacității. Această etichetă are scopul de a furniza utilizatorilor finali informații utile, uşor de înțeles şi comparabile în momentul achiziționării de baterii și acumulatori portabili și auto. (  În conformitate cu articolul 21 alineatul (7) din Directiva 2006/66/CE, se pot acorda derogări de la cerințele privind indicarea capacității pe etichete. (5)  Este necesară acordarea unor astfel de derogări în cazul bateriilor și acumulatorilor care sunt comercializați ca parte integrantă a unor aparate și a căror înlăturare de către utilizatorii finali nu este prevăzută din motive de siguranță, de performanță, medicale sau de integritate a datelor şi de continuitate a alimentării cu energie. () JO L 266, 26.9.2006, p. 1. Bateriile şi acumulatorii respectivi nu sunt accesibili utili- zatorilor finali și, prin urmare, aceştia din urmă nu trebuie să ia decizia de a-i achiziționa. (6)  Este de dorit ca informațiile să se bazeze pe standardele internaționale şi europene existente, pentru a se asigura un fundament ştiințific și tehnic solid pentru garantarea acurateței informațiilor furnizate utilizatorilor finali. (7) Este necesară armonizarea normelor existente de etichetare privind capacitatea pentru bateriile şi acumu- latorii portabili secundari (reîncărcabili) şi auto. Trebuie evaluată și posibilitatea armonizării normelor de etichetare privind capacitatea pentru bateriile portabile primare (nereîncărcabile). (3 Producătorii de baterii și acumulatori au nevoie de cel puțin 18 luni pentru a-și adapta procesele tehnologice la noile cerințe de etichetare privind capacitatea. (9) Măsurile prevăzute de prezentul regulament sunt conforme cu avizul comitetului instituit prin articolul 18 din Directiva 2006/12/CE a Parlamentului European și a Consiliului din 5 aprilie 2006 privind deșeurile (?), ADOPTĂ PREZENTUL REGULAMENT: Articolul 1 Domeniu de aplicare (1) Prezentul regulament se aplică bateriilor şi acumulatorilor portabili secundari (reîncărcabili) și auto introduşi pe piață pentru prima dată la optsprezece luni de la data menționată la articolul 5. (2) Prezentul regulament nu se aplică bateriilor și acumula- torilor portabili secundari (reîncărcabili) enumerați în anexa I. () JO L 114, 27.42006, p. 9.